CELEX: 62020CA0327
Language: sk
Date: 2022-01-13 00:00:00
Title: Vec C-327/20: Rozsudok Súdneho dvora (deviata komora) z 13. januára 2022 (návrh na začatie prejudiciálneho konania, ktorý podal Sąd Okręgowy w Opolu – Poľsko) – Skarb Państwa – Starosta – Nyski/New Media Development & Hotel Services Sp. z o.o. (Návrh na začatie prejudiciálneho konania – Smernica 2011/7/EÚ – Boj proti oneskoreným platbám v obchodných transakciách – Pôsobnosť – Pojem „obchodné transakcie“ – Orgán verejnej moci konajúci ako veriteľ podniku – Vylúčenie – Poskytnutie nehnuteľného majetku do trvalého užívania podniku orgánom verejnej moci za ročný poplatok)

7.3.2022   
            
            
               SK
            
            
               Úradný vestník Európskej únie
            
            
               C 109/8
            
         
      Rozsudok Súdneho dvora (deviata komora) z 13. januára 2022 (návrh na začatie prejudiciálneho konania, ktorý podal Sąd Okręgowy w Opolu – Poľsko) – Skarb Państwa – Starosta – Nyski/New Media Development & Hotel Services Sp. z o.o.
      (Vec C-327/20) (1)
      
      (Návrh na začatie prejudiciálneho konania - Smernica 2011/7/EÚ - Boj proti oneskoreným platbám v obchodných transakciách - Pôsobnosť - Pojem „obchodné transakcie“ - Orgán verejnej moci konajúci ako veriteľ podniku - Vylúčenie - Poskytnutie nehnuteľného majetku do trvalého užívania podniku orgánom verejnej moci za ročný poplatok)
      (2022/C 109/10)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Okręgowy w Opolu
      
         Účastníci konania pred vnútroštátnym súdom
      
      
         Žalobkyňa: Skarb Państwa – Starosta Nyski
      
         Žalovaná: New Media Development & Hotel Services Sp. z o.o.
      
         Výrok rozsudku
      
      Pojem „obchodná transakcia“ v zmysle článku 2 bodu 1 smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách sa má vykladať v tom zmysle, že sa nevzťahuje na výber poplatku orgánom verejnej moci splatného ako odplata za trvalé užívanie pozemku od podniku, ktorého veriteľom je tento orgán verejnej moci.
      
         (1)  Ú. v. EÚ C 28, 25.1.2021.